তথ্যবিবরণী নম্বর: ৩৫০১

**প্রশিক্ষণ, পুঁজি, প্রযুক্তি এই তিনটি সুবিধা নারীকে করবে আত্মনির্ভরশীল**

 **-- তথ্যপ্রযুক্তি প্রতিমন্ত্রী**

নারায়ণগঞ্জ, ২৪ ফাল্গুন (৮ মার্চ) :

ডাক, টেলিযোগাযোগ ও তথ্যপ্রযুক্তি প্রতিমন্ত্রী জুনাইদ আহমেদ পলক বলেছেন, বর্তমান সময়ে যদি আমরা আমাদের বোনদের দক্ষ করে গড়ে তুলতে পারি, তারা যদি দক্ষতা অর্জনের পর স্টার্ট-আপ শুরু করার জন্য সিড মানি (পূঁজি) পায়, আর প্রযুক্তির জন্য জননেত্রী শেখ হাসিনার উপহার একটি ল্যাপটপ পায়, তাহলে তারা আত্মবিশ্বাসের সাথে আত্মনির্ভরশীল হবে কর্মসংস্থানের মধ্য দিয়ে। তাদের কারও ওপর নির্ভর হতে হবে না।

 প্রতিমন্ত্রী আজ নারায়ণগঞ্জ জেলার শিল্পকলা একাডেমি মিলনায়তনে হার পাওয়ার প্রকল্পের অন্তর্ভুক্ত নারায়ণগঞ্জ সদর, আড়াইহাজার ও রূপগঞ্জ উপজেলার নারী আইটি সেবাদাতা, নারী ফ্রিল্যান্সার ও নারী কল সেন্টার এজেণ্ট ক্যাটাগরিতে মোট ২৬৫ জন প্রশিক্ষণার্থীকে ল্যাপটপ প্রদান অনুষ্ঠানে এ কথা বলেন।

প্রতিমন্ত্রী পলক বলেন, আমি আজকে আসার সময় আমি নারায়ণগঞ্জে শেখ কামাল আইটি ট্রেনিং ও ইনকিউবেশন সেন্টার স্থাপনের কাজটি পরিদর্শন করে এসেছি। আগামী ছয় মাসের মধ্যে এটা দৃশ্যমান হবে এবং আগামী ৩ বছরের মধ্যে ১০ তলা বিল্ডিং হবে। তখন সেখান থেকে প্রতিবছর কমপক্ষে ৫ হাজার ছেলে-মেয়ের কর্মসংস্থান হবে। নারায়ণগঞ্জের মাটি থেকে বসে তারা বড় বড় দেশের আউটসোর্সিং করবে। সমৃদ্ধ বাংলাদেশ গড়তে তারা নেতৃত্ব দেবে।

প্রতিমন্ত্রী বলেন, চাকুরির মাধ্যমে একটি পরিবারের স্বচ্ছলতা আসে, কিন্তু একজন উদ্যোক্তা চাকুরি প্রদানের মাধ্যমে একসঙ্গে অনেক পরিবারে আর্থিক স্বচ্ছলতা নিয়ে আসতে পারে। একারণেই প্রধানমন্ত্রী শেখ হাসিনা আমাদের দেশের সকল তরুণ-তরুণীদেরকে জব ক্রিয়েটর হওয়ার জন্য উদ্বুদ্ধ করেন। আইসিটি উপদেষ্টা সজীব ওয়াজেদ জয় ভাইয়ের নির্দেশনায় আমরা সকলের কাছে সুলভ মূল্যে ইন্টারনেট পৌঁছে দিয়েছি, যার ফলে ১৩ কোটি মানুষ ইন্টারনেট ব্যবহার করছে। সরকারের ২৫০০ সেবা আমরা ডিজিটালাইজড করেছি। বিগত ১৫ বছরে ৬ লক্ষ ৯০ হাজার ফ্রিল্যান্সার, ৫০ হাজারের বেশি কল সেন্টার এজেন্ট, ৫০ হাজারের বেশি ছেলেমেয়ে ডিজিটাল ডিভাইস উৎপাদন শিল্পে কাজ করছে এবং সব মিলিয়ে প্রায় ২০ লক্ষ কর্মসংস্থান সৃষ্টি হয়েছে।

প্রতিমন্ত্রী নারী প্রশিক্ষণাথীদেরকে প্রধানমন্ত্রীর উপহার ল্যাপটপ নিয়ে দেশের কল্যাণে তাদের দায়িত্ব ভালোভাবে পালন করে নিজেদের আরো ১০ জন উদ্যোক্তা তৈরির জন্য আহ্বান জানান। উপজেলায় প্রথম পর্যায়ে ৪০৮টি ব্যাচে ৮৪৬০ জনের প্রশিক্ষণ কার্যক্রম চলমান রয়েছে এবং পর্যায়ক্রমে প্রশিক্ষণার্থীদের মাঝে ল্যাপটপ প্রদান কার্যক্রম অব্যাহত থাকবে।

নারায়ণগঞ্জ জেলার জেলা প্রশাসক মো. মাহমুদুল হক-এর সভাপতিত্বে অনুষ্ঠানে অন্যান্যের মধ্যে বক্তব্য রাখেন নারায়ণগঞ্জ -৪ আসনের সংসদ সদস্য এ কে এম শামীম ওসমান এমপি, নারায়ণগঞ্জ-৫ আসনের সংসদ সদস্য এ কে এম সেলিম ওসমান এমপি, নারায়ণগঞ্জ জেলা পরিষদের চেয়ারম্যান চন্দন শীল, নারায়ণগঞ্জ জেলার পুলিশ সুপার গোলাম মোস্তফা রাসেল, আইসিটি অধিদপ্তরের মহাপরিচালক মোস্তফা কামালসহ আরো অনেকে।

পরে প্রতিমন্ত্রী নারায়ণগঞ্জ জেলায় ৩ হাজার উচ্চগতির ইন্টারনেট সংযোগ সক্ষমতা সেবা GBon (জীবন) এর উদ্বোধন করেন এবং অনলাইনে ঢাকা বিভাগের বিভিন্ন জেলায় উচ্চগতির ইন্টারনেট সংযোগ সক্ষমতা সেবা GBon (জীবন) এর উদ্বোধন করেন।

#

বিপ্লব/সায়েম/মোশারফ/সেলিম/২০২৪/২২৫০ ঘণ্টা

তথ্যবিবরণী নম্বর: ৩৫০০

**আইএলও’র গভর্নিং বডির ৩৫০ তম সভায়**

**যোগ দিতে জেনেভায় পৌঁছেছেন শ্রম প্রতিমন্ত্রী**

ঢাকা, ২৪ ফাল্গুন (৮ মার্চ) :

শ্রম ও কর্মসংস্থান প্রতিমন্ত্রী মোঃ নজরুল ইসলাম চৌধুরী আন্তর্জাতিক শ্রম সংস্থা (আইএলও) এর গভর্নিং বডির ৩৫০ তম সভায় যোগদানের জন্য সুইজারল্যান্ডের জেনেভায় পৌঁছেছেন।

প্রতিমন্ত্রী আগামী ১৫ মার্চ ঢাকায় ফিরবেন বলে আশা করা যাচ্ছে।

#

ফেরদৌস/সায়েম/মোশারফ/সেলিম/২০২৪/২২৩০ ঘণ্টা

তথ্যবিবরণী নম্বর: ৩৪৯৯

**নারীর ক্ষমতায়ন নিশ্চিতকরণে সরকার বদ্ধপরিকর**

 **-- মহিলা ও শিশু বিষয়ক প্রতিমন্ত্রী**

ঢাকা, ২৪ ফাল্গুন (৮ মার্চ) :

মহিলা ও শিশু বিষয়ক প্রতিমন্ত্রী সিমিন হোসেন (রিমি) বলেছেন, নারীর ক্ষমতায়ন নিশ্চিতকরণে সরকার বদ্ধপরিকর। নারীর ক্ষমতায়ন নিশ্চিতকরণে বর্তমান সরকার পূর্বের তুলনায় বহুগুণ বিনিয়োগ বৃদ্ধি করেছে।

আজ রাজধানীর অফিসার্স ক্লাব মহিলা কমিটি আয়োজিত আন্তর্জাতিক নারী দিবস ২০২৪ উপলক্ষ্যে আলোচনা সভা ও সাংস্কৃতিক অনুষ্ঠানে প্রধান অতিথির বক্তৃতাকালে প্রতিমন্ত্রী এ কথা বলেন।

আন্তর্জাতিক নারী দিবসে এবারের প্রতিপাদ্য ‘নারীর সমঅধিকার, সমসুযোগ এগিয়ে নিতে হোক বিনিয়োগ’।

প্রতিমন্ত্রী বলেন, সমঅধিকার ও সমসুযোগ নিশ্চিতকরণে সরকার কাজ করে যাচ্ছে। সমঅধিকার নিশ্চিত করতে আইন প্রণয়ন করা হয়েছে তা বাস্তবায়নে তদারকি করা হচ্ছে। এই প্রতিপাদ্যের সাথে বাংলাদেশ সমানতালে এগিয়ে যাচ্ছে।

প্রতিমন্ত্রী আরো বলেন, সরকারের নারীবান্ধব কর্মসূচির ফলে নারীর প্রতি বৈষম্য কমেছে। নারী নির্যাতন নিরসন, লিঙ্গভিত্তিক সমতা আনয়ন, বাল্যবিবাহ রোধ ও কর্মে প্রবেশের ক্ষেত্রে সরকারের উদ্যোগ এখন দৃশ্যমান। অর্থনৈতিক, রাজনৈতিক, শিক্ষা, চিকিৎসা, খেলাধুলাসহ সকল ক্ষেত্রে নারীরা উল্লেখযোগ্য ভূমিকা পালন করছে। শ্রমশক্তিতে নারীদের অংশগ্রহণ দিন দিন বৃদ্ধি পাচ্ছে। নারী উদ্যোক্তা তৈরির জন্য সরকার বাজেট, ঋণ, প্রশিক্ষণসহ নানা সহয়তা প্রদান করে যাচ্ছে।

#

আলম/সায়েম/মোশারফ/সেলিম/২০২৪/২২৩০ ঘণ্টা

তথ্যবিবরণী নম্বর: ৩৪৯৮

**নির্বাচিত প্রতিনিধিদের স্থানীয় পর্যায়ে বিভিন্ন আয়বর্ধক**

**কর্মসূচি গ্রহণের আহ্বান আবুল হাসানাত আবদুল্লাহ্র**

আগৈলঝাড়া, বরিশাল, ২৪ ফাল্গুন (৮ মার্চ) :

পার্বত্য চট্টগ্রাম চুক্তি বাস্তবায়ন ও পরিবীক্ষণ কমিটির আহ্বায়ক (মন্ত্রী পদমর্যাদা) আবুল হাসানাত আবদুল্লাহ্ বলেছেন, নির্বাচিত প্রতিনিধিদের সরকারের মুখাপেক্ষী না থেকে স্থানীয় পর্যায়ে বিভিন্ন আয়বর্ধক কর্মসূচি গ্রহণের মাধ্যমে স্বাবলম্বী প্রতিষ্ঠান হিসেবে জনসেবা সুনিশ্চিত করতে হবে। জনপ্রতিনিধিদেরকে লোভ ও লালসার ঊর্ধ্বে ওঠে অধিকতর সততা, নিষ্ঠা ও আন্তরিকতার সাথে জনগণের সার্বিক কল্যাণে কাজ করতে হবে।

আবুল হাসানাত আবদুল্লাহ্ আজ বরিশাল জেলার আগৈলঝাড়া উপজেলার সেরালে স্থানীয় জনপ্রতিনিধিদের সাথে মতবিনিময়কালে এসব কথা বলেন। এ সময় আওয়ামী লীগের স্থানীয় নেতৃবৃন্দ উপস্থিত ছিলেন।

আবুল হাসানাত আবদুল্লাহ্ বলেন, বর্তমান সরকারের ‘স্মার্ট বাংলাদেশ' গঠন প্রক্রিয়ার সফল বাস্তবায়ন এবং অভীষ্ট লক্ষ্য অর্জনে স্থানীয় পর্যায়ে নির্বাচিত জনপ্রতিনিধিদের সরকারের সেতুবন্ধ হিসেবে কাজ করতে হবে। প্রধানমন্ত্রী শেখ হাসিনার মূলনীতি গ্রাম শহরের উন্নতি। বর্তমান গণতান্ত্রিক সরকার এ দর্শনকে ধারণ করে দেশের স্থানীয় সরকার প্রতিষ্ঠানসমূহের নির্বাচিত জনপ্রতিনিধিদের মাধ্যমে গণতান্ত্রিক অধিকার সমুন্নত রাখতে সক্ষম হয়েছে।

আবুল হাসানাত আবদুল্লাহ্ বলেন, বর্তমান সরকার সারাদেশে গণমুখী ও বাসযোগ্য টেকসই গ্রামীণ সমাজ ব্যবস্থা নিশ্চিত করার জন্য বিভিন্ন কর্মপরিকল্পনা বাস্তবায়ন করছে। তিনি আরো বলেন, প্রধানমন্ত্রী শেখ হাসিনার সরকার সুষম উন্নয়ন নীতিতে বিশ্বাস করে। এ নীতিতে বরিশালসহ সারাদেশে সমন্বিত উন্নয়ন কর্মসূচি বাস্তবায়িত হচ্ছে। তিনি বলেন, বরিশাল জেলার প্রতিটি উপজেলায় শিক্ষা, স্বাস্থ্য, যোগাযোগ ও অবকাঠামো খাতে রেকর্ড পরিমাণ উন্নয়ন কাজ সফলভাবে চলছে। তিনি এসব কর্মসূচির সুফল বরিশালবাসীর দোরগোড়ায় পৌঁছে দিতে ত্যাগের মনোভাব নিয়ে জনপ্রতিনিধিগণকে ঐক্যবদ্ধভাবে ভূমিকা পালনের আহ্বান জানান। তিনি বরিশালের স্থানীয় সরকার প্রতিষ্ঠানসমূহের সার্বিক উন্নয়নে প্রয়োজনীয় সাহায্য-সহযোগিতার আশ্বাস দেন।

#

আহসান/সায়েম/মোশারফ/সেলিম/২০২৪/১৯৪০ ঘণ্টা

তথ্যবিবরণী                                                                                                  নম্বর : ৩৪৯৭

**পরিষ্কার জ্বালানির রূপান্তরে প্রকৌশলীদের পথপ্রদর্শক হতে হবে**

 **-- বিদ্যুৎ প্রতিমন্ত্রী**

ঢাকা, ২৪ ফাল্গুন, ৮ মার্চ:

বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, পরিষ্কার জ্বালানির রূপান্তরে প্রকৌশলীদের পথপ্রদর্শক হতে হবে। উপযুক্ততা ও দক্ষতা দিয়েই নিজেদের অবস্থান সুদৃঢ় করতে হয়। নারীরা যেহেতু কর্মক্ষেত্রে বেশি সময় দেয় আন্তরিকতার সাথে কাজ করে, তাই বাংলাদেশে সুষম উন্নয়ন হচ্ছে।

প্রতিমন্ত্রী আজ, ঢাকার একটি হোটেলে শক্তিকন্যা লিডারশিপ কোহর্ট ২০২৩-এর স্নাতক অনুষ্ঠানে প্রধান অতিথির বক্তব্যে এসব কথা বলেন। তিনি বলেন, আমাদের প্রধানমন্ত্রী প্রতিটি খাতেই নারীদের জন্য উপযুক্ত পরিবেশ ও সুযোগ সৃষ্টি করেছেন। বিদ্যুৎ ও জ্বালানি খাতে নারী প্রকৌশলীরা দক্ষতা ও সুনামের সাথে কাজ করছে। সাশ্রয়ী ও পরিষ্কার জ্বালানি ব্যবহার বাড়াতে নারী পেশাজীবীদের সমন্বিতভাবে কাজ করতে হবে। আমরা দৃঢ়তার সাথে বলতে পারি বাংলাদেশে নারীদের জন্য সমান সুযোগ নিশ্চিত করব।

ইঞ্জিনিয়ারিং এবং STEM (Science Technology Education Maths) খাতে তরুণ মহিলাদের ক্ষমতায়নের জন্য আন্তর্জাতিক নারী দিবসে শক্তিকন্যা লিডারশিপ কোহর্ট-এর দ্বিতীয় কোহর্ট অনুষ্ঠিত হয়। বাংলাদেশে সবুজ জ্বালানির বিকাশে নারী নেতৃত্বের প্রকাশ ও প্লাটফর্ম তৈরি করতে এই উদ্যোগ নেয়া হয়েছে। ৫ টি দল সলভ-এ-থন থেকে ৫০ হাজার টাকা পেয়েছে এবং ৪ জন বিজয়ী শ্রীলঙ্কায় WePOWER কনফারেন্সে যোগ দেবেন। এ সময় অন্যান্যের মাঝে বিদ্যুৎ বিভাগের সিনিয়র সচিব মোঃ হাবিবুর রহমান, সেডার চেয়ারম্যান মনীরা সুলতানা, বাংলাদেশে ইউরোপীয় ইউনিয়নের প্রতিনিধি দলের চার্জ ডি অ্যাফেয়ার্স (Dr Bernd Spanier) বিশ্ব ব্যাংকের অপারেশন ম্যানেজার গেইল মার্টিন পিএইচডি (Gayle Martin PhD) বক্তব্য রাখেন।

#

আসলাম/সায়েম/মোশারফ/শামীম/২০২৪/২১০৫ঘণ্টা

তথ্যবিবরণী নম্বর: ৩৪৯৬

**উন্নয়নের স্বার্থে ঐক্যবদ্ধভাবে কাজ করতে হবে**

 **-- সমবায় প্রতিমন্ত্রী**

পুঠিয়া, রাজশাহী, ২৪ ফাল্গুন (৮ মার্চ) :

উন্নয়নের স্বার্থে দলমত নির্বিশেষে ঐক্যবদ্ধভাবে এগিয়ে আসার আহ্বান জানিয়েছেন পল্লী উন্নয়ন ও সমবায় বিভাগের প্রতিমন্ত্রী মোঃ আব্দুল ওয়াদুদ।

প্রতিমন্ত্রী আজ রাজশাহী জেলার পুঠিয়া উপজেলার পিএন উচ্চ বিদ্যালয় মাঠে আয়োজিত তাঁকে দেয়া গণসংবর্ধনা অনুষ্ঠানে এসব কথা বলেন।

প্রতিমন্ত্রী বলেন, জাতির পিতা এ দেশটাকে স্বাধীন করেছেন বলেই আজকে আমরা বিভিন্ন পদ পদবিতে আসীন হতে পারছি। জাতির পিতার লক্ষ্য ছিল দারিদ্র্য ও ক্ষুধামুক্ত সোনার বাংলা গড়া। আর সেই সোনার বাংলা গড়ার লক্ষ্যে তাঁরই সুযোগ্য কন্যা নিরলসভাবে কাজ করে যাচ্ছেন। উন্নয়নের স্বার্থে দলমত নির্বিশেষে ঐক্যবদ্ধভাবে কাজ করতে হবে। সরকারি দল, বিরোধী দল সকল কিছুর ঊর্ধ্বে উঠে উন্নয়নের স্বার্থে প্রধানমন্ত্রীর হাতকে শক্তিশালী করতে হবে।

পল্লী উন্নয়ন ও সমবায় বিভাগের প্রতিমন্ত্রী বলেন, স্মার্ট বাংলাদেশ গড়ার লক্ষ্যে জেলায় জেলায় আইসিটি পার্ক, ডিজিটাল শিক্ষা ব্যবস্থা গড়ে তোলা হয়েছে। ২০২৪ সালের মধ্যে মধ্যম আয়ের দেশ, ২০৪১ সালের মধ্যে উন্নত বাংলাদেশ প্রতিষ্ঠার লক্ষ্যমাত্রা নির্ধারণ করে ধাপে ধাপে দেশকে এগিয়ে নিয়ে যাচ্ছেন বঙ্গবন্ধু কন্যা।

জনগণের প্রতি কৃতজ্ঞতা প্রকাশ করে প্রতিমন্ত্রী বলেন, আপনাদের প্রতি আমার কৃতজ্ঞতার শেষ নেই। আপনারা আমাকে তৃতীয়বারের মতো নির্বাচিত করে সংসদে পাঠিয়েছেন। প্রধানমন্ত্রী আমাকে মন্ত্রিত্ব দিয়ে গর্বিত করেছেন। বঙ্গবন্ধু কন্যা শেখ হাসিনার প্রতি অশেষ কৃতজ্ঞতা জানাচ্ছি। এটা অনন্য সাধারণ প্রাপ্তি। পৃথিবীর শ্রেষ্ঠ নারীদের নেত্রী প্রধানমন্ত্রী শেখ হাসিনা। তাঁর নেতৃত্ব আজ বিশ্বে প্রশংসিত হচ্ছে। তাই আজকে নারী দিবসে সকল নারীদের প্রতি সম্মান ও শ্রদ্ধাজ্ঞাপন করছি। তিনি বলেন, একসময় বাংলাদেশকে নিয়ে কটাক্ষ করা হয়েছে, উপহাস করা হয়েছে, প্রধানমন্ত্রী শেখ হাসিনার নেতৃত্বে বাংলাদেশ এখন বিশ্বে উচ্চতর আসনে স্থান পেয়েছে। পৃথিবীর পরাশক্তিরা এখন আমাদের পাশে চায়।

রাজশাহী জেলা আওয়ামী লীগের সহ-সভাপতি এস এম ইকরামুল হকের সভাপতিত্বে গণসংবর্ধনায় অন্যান্যের মধ্যে বক্তৃতা করেন উপজেলা চেয়ারম্যান জি এম হীরা বাচ্চু, পুঠিয়া ইউএনও একেএম নূর হোসেন নির্ঝর, পুঠিয়া উপজেলা আওয়ামী লীগ সভাপতি অধ্যক্ষ নজরুল ইসলামসহ স্থানীয় আওয়ামী লীগের নেতাকর্মীরা অংশগ্রহণ করেন।

#

হাবীব/সায়েম/মোশারফ/সেলিম/২০২৪/২০৪০ ঘণ্টা

তথ্যবিবরণী                                                                                                  নম্বর : ৩৪৯৫

**প্রধানমন্ত্রী শেখ হাসিনা নিজেই নারীশক্তির উদাহরণ হিসেবে উজ্জীবিত করছেন নারীদের**

 **--- ড. কামাল আব্দুল নাসের চৌধুরী**

ঢাকা, ২৪ ফাল্গুন, ৮ মার্চ:

প্রধানমন্ত্রীর শিক্ষা ও সংস্কৃতি বিষয়ক উপদেষ্টা ড. কামাল আবদুল নাসের চৌধুরী বলেছেন, প্রধানমন্ত্রী শেখ হাসিনা নারীশক্তির উদাহরণ হিসেবে উজ্জীবিত করছেন নারীদের। তাঁর প্রভাবে ও নেতৃত্ব গুণে নারীর ক্ষমতায়নে বাংলাদেশ আজ বিশ্বে অনুকরণীয় দৃষ্টান্ত স্থাপন করেছে।

আজ বাংলাদেশ মহিলা সমিতি মিলনায়তনে আন্তর্জাতিক নারী দিবস উপলক্ষ্যে কাঁচখেলা রেপারটরি থিয়েটার আয়োজিত ‘তীর- কাঁচখেলা নাট্য উৎসব ও নাট্য সম্মাননা ২০২৪’ এর উদ্বোধনী অনুষ্ঠানে প্রধান অতিথির বক্তৃতায় কামাল আবদুল নাসের চৌধুরী এ কথা বলেন। বিশ্বের সকল নারীর অবদানকে শ্রদ্ধার সাথে স্মরণ করে তিনি আরো বলেন, বাংলাদেশের অগ্রযাত্রায় সংস্কৃতির অন্য শাখার মতো মঞ্চনাটকেরও ভূমিকা আছে যেখানে নারীর সমান অংশগ্রহণ নিশ্চিত করতে বিনিয়োগ জরুরি।

অনুষ্ঠানে একক নাটকে মেধার স্বাক্ষর রাখা ৮ মঞ্চাভিনেত্রী মোমেনা চৌধুরী, রোজী সিদ্দিকী, নাজনীন হাসান চুমকি, জুয়েনা শবনম, শামসি আরা সায়েকা, হাসিনা সাফিনা বানু উর্মি, সৈয়দা নওশীন ইসলাম দিশা ও তনিমা হামিদের হাতে ‘তীর-কাঁচখেলা নাট্য সম্মাননা ২০২৪’ তুলে দেওয়া হয়। অনুষ্ঠানে বিশেষ অতিথি হিসেবে ছিলেন বঙ্গবন্ধু সাংস্কৃতিক জোটের সভাপতি তারানা হালিম, এমপি, বাংলা একাডেমি পুরস্কারপ্রাপ্ত কথাসাহিত্যিক আফরোজা পারভীন, খ্যাতিমান অভিনেত্রী ফাল্গুনী হামিদ এবং সিটি গ্রুপের নির্বাহী পরিচালক জাফর উদ্দিন সিদ্দিকী।

#

সামাদ/সায়েম/মোশারফ/শামীম/২০২৪/২০১৫ঘণ্টা

তথ্যবিবরণী নম্বর: ৩৪৯৪

**হাওর অঞ্চল হবে অর্থনৈতিক কর্মকাণ্ডের কেন্দ্রবিন্দু**

 **-- মৎস্য ও প্রাণিসম্পদ মন্ত্রী**

ঢাকা, ২৪ ফাল্গুন (৮ মার্চ) :

মৎস্য ও প্রাণিসম্পদ মন্ত্রী মোঃ আব্দুর রহমান বলেছেন, হাওর অঞ্চলের সম্ভাবনাকে সঠিকভাবে কাজে লাগাতে পারলে হাওর অঞ্চল হবে বাংলাদেশের অর্থনৈতিক কর্মকাণ্ডের কেন্দ্রবিন্দু। এজন্য সুষ্ঠু পরিকল্পনা প্রণয়ন করে আমাদের হাওর অঞ্চলের সম্ভাবনা খুঁজে বের করতে হবে।

আজ ঢাকায় বাংলাদেশ কৃষি গবেষণা কাউন্সিলে বৃহত্তর ময়মনসিংহ গবেষণা ফাউন্ডেশন আয়োজিত ‘হাওরের সম্ভাবনা : প্রাপ্তি ও সংকট উত্তরণের পথরেখা’ শীর্ষক সেমিনারে প্রধান অতিথির বক্তৃতাকালে মন্ত্রী এসব কথা বলেন।

বেসরকারি বিমান পরিবহন ও পর্যটন মন্ত্রণালয় সম্পর্কিত সংসদীয় স্থায়ী কমিটির সভাপতি ড. সাজ্জাদুল হাসান এমপির সভাপতিত্বে বৃহত্তর ময়মনসিংহ গবেষণা ফাউন্ডেশনের সেমিনারে পানিসম্পদ মন্ত্রণালয়ের সচিব নাজমুল আহসান, কৃষি মন্ত্রণালয়ের সচিব ওয়াহিদা আক্তার এবং ইমেরিটাস অধ্যাপক ড. আইনুন নিশাত বক্তব্য রাখেন।

মন্ত্রী বলেন, হাওর অঞ্চল হচ্ছে জীববৈচিত্র্যের এক অপার আধার। হাওরকেন্দ্রিক অর্থনীতির যে ব্যাপক সম্ভাবনা রয়েছে তা কাজে লাগাতে বহুমুখী ও পরিকল্পিত উপায়ে উদ্যোগ গ্রহণ ও তা বাস্তবায়নে সঠিক পদক্ষেপ নিতে হবে। হাওর অঞ্চলের উন্নয়নকে জাতীয় উন্নয়নের মুলধারায় সম্পৃক্ত করা গেলে শেখ হাসিনার হাত ধরে জাতির পিতার স্বপ্নের সোনার বাংলা গড়ে তোলা সম্ভব হবে বলে তিনি মন্তব্য করেন।

মন্ত্রী বলেন, হাওর অঞ্চলে মাছের উৎপাদন মূলত ব্যাহত হয় স্থায়ী অভয়াশ্রমের অভাবে, ক্ষতিকর চায়না জালের ব্যবহার, ডিম ওয়ালা মাছ ও পোনানিধন, ইজারা প্রথা, সেচ দিয়ে মাছ শিকার, জমিতে মাত্রাতিরিক্ত কীটনাশকের ব্যবহার এবং হাওরের গভীরতা কমে যাওয়ায় শুষ্ক মৌসুমে পানিশূন্য হয়ে পড়ার কারণে। তিনি এসব সমস্যা সমাধানের জন্য সমন্বিত পরিকল্পনা প্রণয়ন ও বাস্তবায়নের তাগিদ দেন। তিনি বলেন, হাওর অঞ্চলে বোরোর আবাদ ও উৎপাদনশীলতা বৃদ্ধি ও মৎস্য সম্পদ উন্নয়নের জন্য সঠিক কর্মপরিকল্পনা প্রণয়ন ও বাস্তবায়ন জরুরি ভিত্তিতে করতে হবে। হাওর এলাকার জীবন ব্যবস্থায় অর্থনৈতিক কর্মকাণ্ডের ভিত্তি অনেকটা পানি বিজড়িত উল্লেখ করে মন্ত্রী বলেন, পানির সাথে সম্পর্কিত কর্মকাণ্ড যেমন ধান চাষ, মাছ চাষ, হাঁস পালন, নৌকা যোগাযোগ ইত্যাদি বিষয়ে বিশেষ নজর দিতে হবে।

মন্ত্রী জানান, স্বাধীনতার পর হাওর অঞ্চলের সার্বিক উন্নয়নের জন্য জাতির পিতা বঙ্গবন্ধু শেখ মুজিবুর রহমান ১৯৭৪ সালে হাওর উন্নয়ন বোর্ড গঠনের নির্দেশ দিয়েছিলেন। সে ধারাবাহিকতায় হাওর এলাকার জনজীবন, জীবিকা, পরিবেশসহ সার্বিক উন্নয়নের জন্য প্রধানমন্ত্রী জননেত্রী শেখ হাসিনার নির্দেশনায় ২০১২ সাল থেকে ২০৩২ সাল পর্যন্ত ২০ বছর মেয়াদি একটি হাওর মহাপরিকল্পনা গ্রহণ করা হয়েছে।

#

নাজমুল/সায়েম/মোশারফ/সেলিম/২০২৪/২১০০ ঘণ্টা

তথ্যবিবরণী নম্বর: ৩৪৯৩

**জলবায়ু পরিবর্তনজনিত অভিঘাত মোকাবিলায় আন্তর্জাতিক সহযোগিতা চাইলেন গণপূর্তমন্ত্রী**

প্যারিস, ফ্রান্স, ৮ মার্চ :

জলবায়ু পরিবর্তনজনিত অভিঘাত মোকাবিলায় আন্তর্জাতিক সহযোগিতা চেয়েছেন গৃহায়ন ও গণপূর্তমন্ত্রী যুদ্ধাহত বীর মুক্তিযোদ্ধা র আ ম উবায়দুল মোকতাদির চৌধুরী।

আজ ফ্রান্সের প্যারিসে অনুষ্ঠিত বিল্ডিংস এন্ড ক্লাইমেট গ্লোবাল ফোরাম-২০২৪ আয়োজিত মিনিস্টারিয়াল রাউন্ড টেবিল বৈঠকে মন্ত্রী এ সহযোগিতার কথা উল্লেখ করেন।

মন্ত্রী বলেন, আন্তর্জাতিক সহযোগিতা ছাড়া জলবায়ু পরিবর্তনজনিত অভিঘাত মোকাবিলা সম্ভব নয়। জলবায়ু পরিবর্তন পর্যায়ক্রমে সবার ওপর বিশেষ করে বাংলাদেশের মতো দুর্যোগপ্রবণ দেশে অধিক মাত্রায় প্রভাব ফেলবে। এর প্রভাব মোকাবিলায় প্রয়োজন আন্তর্জাতিক সহযোগিতা। আর এই আন্তর্জাতিক সহযোগিতার ক্ষেত্র তৈরিতে এই সেমিনার গুরুত্বপূর্ণ ভূমিকা পালন করবে।

মন্ত্রী আরো বলেন, বাংলাদেশ কম কার্বন নিঃসরণকারী দেশ হলেও সবচেয়ে ক্ষতিগ্রস্তদের তালিকায় অন্যতম। তিনি জলবায়ু পরিবর্তনজনিত অভিঘাত মোকাবিলায় বাংলাদেশের প্রধানমন্ত্রী শেখ হাসিনার আন্তরিকতা ও গৃহীত পদক্ষেপ সম্পর্কে ফোরামকে অবহিত করেন। জলবায়ু পরিবর্তনের অভিঘাত মোকাবিলায় প্রধানমন্ত্রী শেখ হাসিনা নিজস্ব অর্থায়নে মুজিব প্রস্পারেটিভ প্লান (২০২২-২০৪১) এর আওতায় ১০০ মিলিয়ন ডলারের তহবিল গঠন করেছেন বলে মন্ত্রিসভাকে অবহিত করেন।

এই আন্তর্জাতিক কনফারেন্স দুর্যোগ সহনীয় স্থাপনা গড়ে তুলতে নিত্যনতুন ধারণা ও উদ্ভাবন বাস্তবায়নে সহায়ক ভূমিকা পালন করবে বলে মন্ত্রী উল্লেখ করেন। তিনি বলেন, ঘূর্ণিঝড়, সাইক্লোন, সমুদ্রপৃষ্ঠের উচ্চতা বৃদ্ধি, লবণাক্ততাসহ বিভিন্ন দুর্যোগ প্রতিনিয়ত বাংলাদেশের অর্থনৈতিক ক্ষতির কারণ হয়ে থাকে। সমীক্ষামতে প্রতিবছর দুর্যোগে গড়ে বাংলাদেশের মোট দেশজ উৎপাদনের প্রায় দুই শতাংশ সমপরিমাণ কমে যায়। বাংলাদেশের মতো দুর্যোগপ্রবণ দেশের জন্য এ ধরনের সেমিনার যথেষ্ট তাৎপর্যপূর্ণ ও সহায়ক ভূমিকা পালনে সক্ষম বলে তিনি মন্তব্য করেন।

সরকার জিটুজি, বিজনেস টু বিজনেস এবং পাবলিক প্রাইভেট পার্টনারশিপের মাধ্যমে যেকোনো সহযোগিতা গ্রহণের জন্য প্রস্তুত বলে মন্ত্রী উল্লেখ করেন।

মন্ত্রী তাঁর বক্তব্যে বলেন, নিতান্ত প্রয়োজন সত্ত্বেও উন্নয়নশীল দেশের জন্য ২০২১ সালে জলবায়ু পরিবর্তনজনিত অভিঘাত মোকাবিলায় আন্তর্জাতিক অর্থায়ন পনেরো শতাংশ হ্রাস পেয়েছে। এক্ষেত্রে প্রেসিডেন্ট ইমানুয়েল মেক্রো বাংলাদেশকে এক বিলিয়ন ইউরো আর্থিক সহায়তা প্রদানের প্রতিশ্রুতি দেওয়ায় মন্ত্রী তাঁর উদ্দেশ্যে ধন্যবাদ জ্ঞাপন করেন।

অনুষ্ঠানে বাংলাদেশসহ অর্গানাইজেশন ফর ইকোনমিক কোঅপারেশন এন্ড ডেভেলপমেন্ট (ওইসিডি) এর ৩৭টি দেশের প্রতিনিধি উপস্থিত ছিলেন।

#

রেজাউল/সায়েম/মোশারফ/সেলিম/২০২৪/১৯৪০ ঘণ্টা

তথ্যবিবরণী                                                                                                     নম্বর : ৩৪৯২

**আরব আমিরাতের মানবসম্পদ মন্ত্রীর সঙ্গে পররাষ্ট্রমন্ত্রীর বৈঠক : আরো জনশক্তি রপ্তানি নিয়ে আলোচনা**

দুবাই (আরব আমিরাত), ৮ মার্চ :

সংযুক্ত আরব আমিরাত সফররত পররাষ্ট্রমন্ত্রী ড. হাছান মাহমুদ সে দেশের মানবসম্পদ ও এমিরেটাইজেশন বিষয়ক মন্ত্রী ড. আব্দুল রহমান আল আওয়ারের সাথে বৈঠক করেছেন।

আজ দুবাইয়ে মন্ত্রী আব্দুল রহমান আল আওয়ারের কার্যালয়ে এই বৈঠকে পারস্পরিক স্বার্থসংশ্লিষ্ট দ্বিপাক্ষিক বিষয়াদির মধ্যে আমিরাতে বাংলাদেশি স্নাতক নার্স, কেয়ারগিভার, স্বাস্থ্যসেবা টেকনিশিয়ান, কৃষিবিদ ও কৃষক এবং বিভিন্ন পেশাজীবীসহ সব কর্ম অঙ্গনে আরো বাংলাদেশি নাগরিকদের নিয়োগের বিষয় নিয়ে আলোচনা করেন দুই মন্ত্রী।

পররাষ্ট্রমন্ত্রী সংযুক্ত আরব আমিরাতের সকল ট্রেডে সকল শ্রেণির বাংলাদেশি শ্রমিকদের জন্য ভিসা পুনরায় চালু করা, ভিসা পদ্ধতি সহজ করা এবং এক নিয়োগকর্তার কাছ থেকে অন্য নিয়োগকর্তার কাছে ওয়ার্ক পারমিট স্থানান্তর সহজীকরণের অনুরোধ জানান।

আমিরাতের মানবসম্পদ মন্ত্রী বাংলাদেশি কর্মীদের কর্মসংস্থানে কোনো বাধা নেই জানিয়ে বলেন, সংযুক্ত আরব আমিরাত সরকার প্রযুক্তি-চালিত চাকরির বাজারের চাহিদার ভিত্তিতে দক্ষ কর্মী নিয়োগের ওপর জোর দিচ্ছে। তিনি সংযুক্ত আরব আমিরাতের কর্মী নিয়োগ ও ব্যবস্থাপনা প্রক্রিয়া করার জন্য এআই এবং সম্পর্কিত সফ্‌টওয়্যার ব্যবহার সম্পর্কে অবহিত করেন এবং চাকরি প্রার্থীদের দক্ষতা যাচাই পদ্ধতি তুলে ধরেন।

এই প্রেক্ষাপটে পররাষ্ট্রমন্ত্রী আমিরাতগামী কর্মীবাহিনীর দক্ষতা বৃদ্ধির জন্য বাংলাদেশ সরকারের উদ্যোগ সম্পর্কে জানান এবং সেখানকার চাকরির বাজারের চাহিদা অনুসারে বাংলাদেশি কর্মীদের প্রস্তুত করতে সংযুক্ত আরব আমিরাতের ভাষা প্রশিক্ষক নিয়োগের কথা জানান।

বৈঠকে মন্ত্রী ড. হাছান কুয়েত সরকারের বাংলাদেশি নার্স নিয়োগের কথা উল্লেখ করে বাংলাদেশ থেকে যোগ্য নার্স ও চিকিৎসা পেশাজীবী নিয়োগের জন্য আমিরাত পক্ষকে অনুরোধ করেন। সংযুক্ত আরব আমিরাতের মন্ত্রী প্রস্তাবকে স্বাগত জানিয়ে ঢাকায় আসন্ন যৌথ কারিগরি কমিটির বৈঠকে কুয়েতি নিয়োগের মডেল পরীক্ষা করবেন বলে আশ্বাস দেন। উভয় পক্ষ সংযুক্ত আরব আমিরাতে বাংলাদেশি প্রবাসীদের কল্যাণমূলক বিষয় নিয়েও আলোচনা করেছেন।

পররাষ্ট্রমন্ত্রী হাছান মাহমুদ এ সময় সাইন অভ্‌ করা নাবিকদের সিডিসি নিয়ে দেশে ফেরার ক্ষেত্রে সংযুক্ত আরব আমিরাতের বন্দরগুলো ব্যবহারের চ্যালেঞ্জগুলোর কথা গুরুত্বসহ উত্থাপন করলে সংযুক্ত আরব আমিরাতের মন্ত্রী এটি তার মন্ত্রণালয় জরুরিভাবে দেখবে বলে আশ্বস্ত করেন।

সংযুক্ত আরব আমিরাতে নিযুক্ত বাংলাদেশের রাষ্ট্রদূত মোঃ আবু জাফর, দুবাইয়ে নিযুক্ত কনসাল জেনারেল এবং পররাষ্ট্র মন্ত্রণালয়ের পশ্চিম এশিয়া শাখার মহাপরিচালক বৈঠকে উপস্থিত ছিলেন। এ দিন সন্ধ্যায় আবুধাবির আল আইন শহরের রয়্যাল প্যালেসে সংযুক্ত আরব আমিরাতের পররাষ্ট্রমন্ত্রী শেখ আবদুল্লাহ বিন জায়েদ আল নাহিয়ানের সঙ্গে পররাষ্ট্রমন্ত্রী ড. হাছান মাহমুদের দ্বিপাক্ষিক বৈঠক অনুষ্ঠানের কথা রয়েছে।

সংযুক্ত আরব আমিরাতে দুই দিনের সফরে মন্ত্রী ঐতিহাসিক ৭ই মার্চ উপলক্ষ্যে সেখানে বাংলাদেশি প্রবাসীদের সঙ্গে একটি কমিউনিটি মিটিংয়ে যোগ দেবেন এবং অন্যান্য বিশিষ্টজনের সঙ্গে সাক্ষাৎ করবেন। বাংলাদেশ আওয়ামী লীগের কেন্দ্রীয় কমিটির ধর্ম বিষয়ক সম্পাদক এডভোকেট সিরাজুল মোস্তফা মন্ত্রীর সঙ্গে রয়েছেন।

 #

আকরাম/সায়েম/মোশারফ/শামীম/২০২৪/১৮০০ঘণ্টা

তথ্যবিবরণী                                                                                                  নম্বর : ৩৪৯১

**চট্টগ্রামে আন্তর্জাতিক নারী দিবস উদ্‌যাপিত**

চট্টগ্রাম, ২৪ ফাল্গুন, ৮ মার্চ:

আজ আন্তর্জাতিক নারী দিবস। নারীদের কাজের স্বীকৃতি প্রদান, নারী-পুরুষের সমঅধিকার প্রতিষ্ঠা, নারীর প্রতি সহিংসতা রোধ, নারীর প্রতি যথাযথ সম্মান ও শ্রদ্ধা প্রদানের উদ্দেশ্যে ‘নারীর সমঅধিকার, সমসুযোগ, এগিয়ে নিতে হোক বিনিয়োগ’ এ প্রতিপাদ্য সামনে রেখে প্রতি বছরের ন্যায় চট্টগ্রামে দিনটি পালিত হয়েছে।

দিবসটি উদ্‌যাপন উপলক্ষ্যে চট্টগ্রাম জেলা প্রশাসন ও জেলা মহিলা বিষয়ক অধিদপ্তরের আয়োজনে চট্টগ্রামে কর্মরত সংশ্লিষ্ট এনজিও এবং নিবন্ধনকৃত সমিতিসমূহের সহযোগিতায় সার্কিট হাউজের সম্মেলন কক্ষে আলোচনা সভা এবং সার্কিট হাউস প্রাঙ্গণে শোভাযাত্রা অনুষ্ঠিত হয়।

অনুষ্ঠানে অতিরিক্ত জেলা প্রশাসক (সার্বিক) রাকিব হাসান এর সভাপতিত্বে জেলা মহিলা বিষয়ক অধিদপ্তরের উপপরিচালক মাধবী বড়ুয়াসহ বিভিন্ন এনজিও, নিবন্ধনকৃত সমিতিসমূহের প্রধানগণ বক্তৃতা করেন।

স্থানীয় সরকার বিভাগের উপপরিচালক লুৎফুন নাহার প্রধান অতিথি হিসেবে তার বক্তৃতায় বলেন, একসময় প্রত্যেকের প্রত্যাশা থাকতো একটা পুত্র সন্তানের। কন্যা সন্তন হলে অভিভাবকরা মন খারাপ করতেন। সে সময় নারীদের সুযোগ সুবিধাও ছিল অনেক কম। সময়ের সাথে সাথে সে অবস্থার অনেক পরিবর্তন হয়েছে। নারীরা এখন মাস্টার, ডাক্তার, ইঞ্জিনিয়ার, ডিসি, এসপি হিসেবে নিয়োগপ্রাপ্ত হয়ে চ্যালেঞ্জিং পর্যায়ে কাজ করছে। বর্তমানে জল, স্থল ও অন্তরীক্ষে পুরুষের পাশাপাশি নারীরাও দেশের জন্য অবদান রাখছে।

বক্তারা বলেন, নারীর উন্নয়নে শুধু সরকারের বিনিয়োগ যথেষ্ট নয়, এর পাশাপাশি বেসরকারি ও সামাজিক-সাংস্কৃতিক সংগঠনগুলোকেও নানাবিধ নারীবান্ধব উন্নয়ন প্রকল্প নিয়ে নারীদের পাশে থাকতে হবে। একজন কন্যা সন্তানকে যদি শিশু বয়স থেকে শিক্ষা-দীক্ষায়, সামাজিক-সংস্কৃতিক প্রঙ্গণে বিচরণে পর্যাপ্ত সুযোগ ও নিরাপত্তা নিশ্চিত করা যায় তবে আজকের শিশুরা আগামী দিনে বঙ্গবন্ধু কন্যা প্রধানমন্ত্রী শেখ হাসিনার প্রত্যাশিত স্মার্ট বাংলাদেশের একজন যোগ্য নাগরিক হিসেবে গড়ে উঠবে বলে প্রত্যাশা প্রকাশ করেন তিনি।

চট্টগ্রাম মহিলা বিষয়ক অধিদপ্তর, ওয়ার্ল্ড ভিশন, ব্র্যাক, অর্জন মহিলা উন্নয়ন সংস্থা, কোডেক, যুগান্তর মহিলা উন্নয়ন সংস্থা, প্রথমা, বিটা, পার্ক, প্রত্যাসী, ইয়েস, টিআইবি, ঢাকা আহসানিয়া মিশন, অগ্রদূত নারী উন্নয়ন সংস্থা, ইপসা, ইলমা, এডাব, ঘাসফুল, প্রতিভাময়ী নারী উন্নয়ন সংস্থা, ওয়াই ডব্লিউ সিএ, নিকর মহিলা উন্নয়ন সংস্থা, জয়তুন নারী কল্যাণ সংস্থা, সবুজের যাত্রা, সূর্যকন্যা নারী উন্নয়ন সংস্থা, বনলতা দুস্থ নারী কল্যাণ কেন্দ্র, ত্রিনয়নী নারী উন্নয়ন সংস্থা শোভাযাত্রায় অংশগ্রহণ করেন।

#

সুব্রত/সায়েম/মোশারফ/শামীম/২০২৪/১৮০৫ঘণ্টা

তথ্যবিবরণী নম্বর : ৩৪৯০

**রংপুরে বিভিন্ন কর্মসূচির মধ্যদিয়ে আন্তর্জাতিক নারী দিবস উদ্‌যাপিত**

রংপুর, ২৪ ফাল্গুন (৮ মার্চ) :

‘

‘নারীর সমঅধিকার, সমসুযোগ, এগিয়ে নিতে হোক বিনিয়োগ এই প্রতিপাদ্য নিয়ে রংপুরে ‘আন্তর্জাতিক নারী দিবস-২০২৪, উদ্‌যাপিত হয়েছে। আজ রংপুর টাউনহলে আন্তর্জাতিক নারী দিবস উপলক্ষ্যে আলোচনা সভা অনুষ্ঠিত হয়। রংপুর জেলাপ্রশাসন ও মহিলা বিষয়ক অধিদপ্তর, রংপুর-এর উদ্যোগে অনুষ্ঠিত এই আলোচনা সভায় প্রধান অতিথি হিসেবে উপস্থিত ছিলেন রংপুরের অতিরিক্ত বিভাগীয় কমিশনার (সার্বিক) মোঃ আবু জাফর। অনুষ্ঠানে সভাপতিত্ব করেন রংপুরের অতিরিক্ত জেলা ম্যাজিস্ট্রেট এবং উপ-পরিচালক (স্থানীয় সরকার) শাহনাজ বেগম।

প্রধান অতিথির বক্তৃতায় রংপুরের অতিরিক্ত বিভাগীয় কমিশনার বলেন, দেশের উন্নয়নের জন্য নারী-পুরুষের সমতাভিত্তিক সমাজ প্রয়োজন। এজন্য সরকার নারীদের উন্নয়নে বিভিন্ন উদ্যোগ গ্রহণ করেছে। কর্মক্ষেত্রে নারীদের দক্ষতা বৃদ্ধিতে অনেক সরকারি ও বেসরকারি প্রতিষ্ঠান বিভিন্ন ধরনের প্রশিক্ষণ প্রদান করছে। সরকারের পৃষ্ঠপোষকতায় দেশের রাজনীতিসহ বিভিন্ন ক্ষেত্রে নারীর ক্ষমতায়ন এখন দৃশ্যমান। নারীর সুপ্ত প্রতিভাকে বিকশিত করলে দেশের আর্থসামাজিক অবস্থা উন্নত হবে।

নারী নির্যাতন বন্ধ প্রসঙ্গে রংপুরের অতিরিক্ত বিভাগীয় কমিশনার বলেন, সমাজে নারীরা বিভিন্নভাবে নির্যাতিত হচ্ছেন। নারী নির্যাতন বন্ধের লক্ষ্যে প্রণীত আইনের যথাযথ প্রয়োগ করতে হবে। এছাড়াও তিনি বলেন, বাল্যবিবাহ একটি সামাজিক ব্যাধি। বাল্যবিবাহের বিরুদ্ধে রুখে দাঁড়াতে হবে। কারণ বাল্যবিবাহের শিকার হওয়া নারীরা অপরিণত বয়সে সন্তান জন্ম দিতে গিয়ে মৃত্যুর মুখে পতিত হচ্ছেন। বাল্যবিবাহ ও নারী নির্যাতন প্রতিরোধে তিনি সংশ্লিষ্ট সবাইকে সচেতন থাকার আহ্বান জানান।

সভায় বিশেষ অতিথি হিসেবে রংপুরের অতিরিক্ত উপমহাপুলিশ পরিদর্শক পংকজ চন্দ্র রায়, অতিরিক্ত ‍পুলিশ কমিশনার মোঃ সায়ফুজ্জামান ফারুকী, অতিরিক্ত পুলিশ সুপার ইফতে খায়ের আলম, রংপুর মহিলা বিষয়ক অধিদপ্তরের উপপরিচালক মোছাঃ সেলোয়ারা বেগম প্রমুখ বক্তব্য প্রদান করেন।

অনুষ্ঠানে সরকারি কর্মকর্তা, সাংবাদিক, বিভিন্ন মহিলা সংগঠন ও এনজিওকর্মীগণ উপস্থিত ছিলেন। আলোচনাসভার পূর্বে আন্তর্জাতিক নারী দিবস উপলক্ষ্যে রংপুর জেলাপ্রশাসকের কার্যালয় থেকে একটি শোভাযাত্রা বের হয় এবং বিভিন্ন সড়ক প্রদক্ষিণ করে টাউন হলে এসে শেষ হয়।

#

অর্জুন/সায়েম/মোশারফ/আব্বাস/২০২৪/১৮০৮ ঘণ্টা

তথ্যবিবরণী নম্বর: ৩৪৮৯

**সিলেটে আন্তর্জাতিক নারী দিবস যথাযোগ্য মর্যাদায় পালিত**

সিলেট, ২৪ ফাল্গুন (৮ মার্চ):

সিলেটে ৮ মার্চ আন্তর্জাতিক নারী দিবস ২০২৪ যথাযোগ্য মর্যাদায় উদযাপনের লক্ষ্যে জেলা প্রশাসন, মহিলা বিষয়ক অধিদপ্তর, সরকারি-বেসরকারি ও সামাজিক-সাংস্কৃতিক সংগঠনের উদ্যোগে নারী সমাবেশ, র‍্যালি, নারী উদ্যোক্তাদের মধ্যে প্রশিক্ষণ ভাতা বিতরণ ও আলোচনা অনুষ্ঠান আয়োজনের মাধ্যমে পালন করা হয়েছে। আন্তর্জাতিক নারী দিবস ২০২৪ এর প্রতিপাদ্য ছিল-নারীর সমঅধিকার, সমসুযোগ এগিয়ে নিতে হোক বিনিয়োগ।

মহিলা বিষয়ক অধিদপ্তর সিলেটের আয়োজনে আলোচনা সভায় অতিরিক্ত জেলা প্রশাসক (সার্বিক) মোহাম্মদ মোবারক হোসেনের সভাপতিত্বে বিশেষ অতিথির বক্তব্য প্রদান করেন বাংলাদেশ আওয়ামী লীগের সভাপতিমণ্ডলীর সদস্য সৈয়দা জেবুন্নেছা হক, জেলা পরিষদের নিবাহী কর্মকর্তা সন্দ্বীপ কুমার সিংহ, স্থানীয় সরকার বিভাগের উপপরিচালক সুবর্ণা সরকার, অতিরিক্ত পুলিশ সুপার (ক্রাইম এন্ড অপস্) শেখ মোঃ সেলিম, জেলার সচেতন নাগরিক সমাজের সভাপতি এডভোকেট সৈয়দা শিরিন আহমেদ প্রমুখ।

আলোচনা সভায় বক্তারা বলেন, প্রধানমন্ত্রী শেখ হাসিনার নেতৃত্বে লিঙ্গ সমতা ও নারীর ক্ষমতায়নে বাংলাদেশ এখন রোল মডেল। সমৃদ্ধ বাংলাদেশ গড়তে নারী-পুরুষ সবাইকে সম্মিলিতভাবে কাজ করতে হবে। বর্তমান সরকারের বিভিন্ন উদ্যোগের সফল বাস্তবায়নের ফলে নারী উন্নয়ন আজ সুস্পষ্টভাবে দৃশ্যমান। ব্যবসা-বাণিজ্য, রাজনীতি, বিচার বিভাগ, প্রশাসন, কূটনীতি, সশস্ত্রবাহিনী, আইনশৃঙ্খলা রক্ষাকারী বাহিনী, শান্তিরক্ষা মিশনসহ সর্বক্ষেত্রে নারীর সফল অংশগ্রহণের মাধ্যমে দেশ ক্রমান্বয়ে উন্নয়নের পথে এগিয়ে যাচ্ছে।

বক্তারা আরো বলেন, জাতির পিতা বঙ্গবন্ধু শেখ মুজিবুর রহমান জাতীয় জীবনের সকল ক্ষেত্রে নারীর সমঅধিকারের বিষয়টি সংবিধানে নিশ্চিত করেছেন। নারী-পুরুষের যৌথ প্রচেষ্টায় বিনির্মাণ হবে জাতির পিতার স্বপ্নের সোনার বাংলাদেশ। বক্তারা বলেন, এখন নারীর কাজের মূল্যায়ন হচ্ছে, বৃদ্ধি পাচ্ছে স্বীকৃতি।

সভাপতির বক্তৃতায় অতিরিক্ত জেলা প্রশাসক (সার্বিক) মোহাম্মদ মোবারক হোসেন বলেন, আমাদের জাতীয় উন্নয়নের প্রতিটি ক্ষেত্রে নারীর অংশগ্রহণ নিশ্চিত করতে প্রধানমন্ত্রী শেখ হাসিনা গ্রহণ করেছেন নানামুখী পরিকল্পনা ও পদক্ষেপ।

#

ডলি/সায়েম/মোশারফ/আব্বাস/২০২৪/১৮০০ ঘণ্টা

তথ্যবিবরণী                                                                                                  নম্বর : ৩৪৮৮

**নির্দিষ্ট সময়ে কাজ শেষ না হলে মানুষের ব্যাপক ক্ষতি হবে**

 **-- পানি সম্পদ প্রতিমন্ত্রী**

ঢাকা, ২৪ ফাল্গুন, ৮ মার্চ:

পানি সম্পদ প্রতিমন্ত্রী জাহিদ ফারুক বলেছেন, নির্দিষ্ট সময়ের আগে বাঁধের কাজ শেষ না হলে এই অঞ্চলের ফসল ও ঘর-বাড়ি যমুনার ভাঙনে বিলীন হয়ে যাবে। এতে নদী পাড়ের মানুষের ব্যাপক ক্ষতি হবে।
এ কারণে দ্রুত সময়ের মধ্যে এনায়েতপুর স্পার বাঁধের কাজ শেষ করা হবে।

আজ সিরাজগঞ্জের শাহজাদপুর উপজেলার এনায়েতপুরে নদী ভাঙন এলাকা পরিদর্শন শেষে সাংবাদিকদের প্রতিমন্ত্রী এসব কথা বলেন।

প্রতিমন্ত্রী বলেন, বর্ষার আগেই সিরাজগঞ্জের এনায়েতপুরে নদীভাঙন রোধ কাজ শেষ করা হবে। এ লক্ষ্যে পানি উন্নয়ন বোর্ডকে বিভিন্ন নির্দেশনা দেয়া হয়েছে। পানি উন্নয়ন বোর্ড আগামীকাল থেকে ম্যাথমেটিক্স সার্ভে শুরু করে ভাঙনরোধে কাজ শুরু করবে। জিও ব্যাগ ও সিসি ব্লক দিয়ে তীর সংরক্ষণ করা হবে।

জাহিদ ফারুক আরো বলেন, নদীর যে স্থানগুলোতে ড্রেজিং করা হয়েছে সেখানে পানি প্রবাহিত হচ্ছে এবং তীরবর্তী এলাকায় চরপড়ায় ভাঙন কমেছে। চরের শেষ মাথায় ভাঙন দেখা দিয়েছে। এজন্য সেখানে আরো ৫শ মিটার বেশি কাজ করার নির্দেশনা দেয়া হয়েছে।

প্রতিমন্ত্রী বলেন, এনায়েতপুরে ভাঙনরোধে প্রায় ৬৩৫ কোটি টাকা ব্যয়ে হাসপাতালসহ বিভিন্ন স্থাপনা রক্ষায় প্রকল্প গ্রহণ করা হয়েছে। প্রকল্পের কাজ চলমান রয়েছে। বাস্তবায়ন হলে নদীভাঙন রোধ হবে।

পরিদর্শনকালে সংসদ সদস্য চয়ন ইসলাম, আব্দুল মোমিন মণ্ডল, পানি উন্নয়ন বোর্ডের মহাপরিচালক মুহাম্মদ আমিরুল হক ভুঞাসহ ঊর্ধ্বতন কর্মকর্তারা উপস্থিত ছিলেন।

#

গিয়াস/সায়েম/মোশারফ/শামীম/২০২৪/১৭১০ঘণ্টা

তথ্যবিবরণী                                                                                                    নম্বর : ৩৪৮৭

**মালয়েশিয়াস্থ বাংলাদেশ হাইকমিশনের ‘ঐতিহাসিক ৭ই মার্চ’ উদ্‌যাপন**

কুয়ালালামপুর (মালয়েশিয়া), ৮ মার্চ:

জাতীয় পতাকা উত্তোলনের মাধ্যমে আনুষ্ঠানিকভাবে অনুষ্ঠান শুরু হয়। অনুষ্ঠানের শুরুতে মালয়েশিয়ায় নিযুক্ত বাংলাদেশের হাইকমিশনার মো. শামীম আহসান হাইকমিশন প্রাঙ্গণে জাতীয় পতাকা আনুষ্ঠানিকভাবে উত্তোলন এবং জাতির পিতা বঙ্গবন্ধু শেখ মুজিবুর রহমানের প্রতিকৃতিতে পুষ্পস্তবক অর্পণ করেন। এরপর এক আলোচনা সভা অনুষ্ঠিত হয়।

আলোচনার শুরুতে মহান মুক্তিযুদ্ধের শহিদের স্মরণে এক মিনিট নীরবতা পালন করা হয় এবং তাদের আত্মার মাগফিরাত এবং দেশ ও জাতির শান্তি ও সমৃদ্ধি কামনা করে বিশেষ দোয়া করা হয়। অনুষ্ঠানে ঐতিহাসিক ৭ মার্চ উপলক্ষ্যে রাষ্ট্রপতি এবং প্রধানমন্ত্রী কর্তৃক প্রদত্ত বাণী পাঠ করা হয় এবং বঙ্গবন্ধুর ৭ই মার্চের উপর নির্মিত প্রামাণ্যচিত্র প্রদর্শন করা হয়।

ঐতিহাসিক দিনটির প্রেক্ষাপট ও তাৎপর্য তুলে ধরে হাইকমিশনার মোঃ শামীম আহসান তার বক্তৃতায় শুরুতে জাতির পিতা বঙ্গবন্ধু শেখ মুজিবুর রহমান এবং মহান মুক্তিযুদ্ধের সকল শহিদকে সশ্রদ্ধচিত্তে স্মরণ করেন। ঐতিহাসিক ৭ই মার্চের ভাষণ সম্পর্কে তিনি বলেন, ১৯৭১ এর ৭ মার্চের ভাষণে বঙ্গবন্ধু পরোক্ষভাবে স্বাধীনতার ঘোষণা করেছেন। এই ভাষণ শুধু বাঙালি জাতিকেই স্বাধীনতা অর্জনে অনুপ্রাণিত করেনি, সারা বিশ্বের নিপীড়িত-নির্যাতিত স্বাধীনতাকামী মানুষকে সর্বদা অনুপ্রেরণা জুগিয়ে যাবে। বিশ্বের অন্যতম শ্রেষ্ঠ ভাষণ হিসেবে স্বীকৃত ৭ই মার্চের ভাষণটির অন্তর্নিহিত তাৎপর্য অনুধাবন করেই ইউনেসকো ২০১৭ সালে এ ভাষণকে ‘বিশ্ব প্রামাণ্য ঐতিহ্য’ হিসেবে ‘মেমোরি অব দ্য ওয়ার্ল্ড ইন্টারন্যাশনাল রেজিস্টার’-এ অন্তর্ভুক্ত করেছে বলেও তিনি উল্লেখ করেন।

হাইকমিশনার বলেন, বঙ্গবন্ধুর 'সোনার বাংলা ' নির্মাণের স্বপ্নকে অনুসরণ করে প্রধানমন্ত্রী শেখ হাসিনা একটি সমৃদ্ধ ও জ্ঞানভিত্তিক স্মার্ট বাংলাদেশ বিনির্মাণে বদ্ধপরিকর। তাঁর কার্যকর পদক্ষেপের ফলে বাংলাদেশ একটি গতিশীল অর্থনীতি ও সম্ভাবনার দেশে পরিণত হয়েছে। দারিদ্র্য বিমোচন, নারীর ক্ষমতায়ন, পরিবেশ সুরক্ষা, স্বাস্থ্য, শিক্ষা বিভিন্ন সামাজিক সূচকে বাংলাদেশের অগ্রগতি ঈর্ষণীয়। বাংলাদেশ আজ বিশ্বে উন্নয়নের রোল মডেল হিসেবে পরিগণিত হয়েছে।

তিনি আরো বলেন, প্রবাসীবান্ধব এই সরকার প্রবাসীদের কল্যাণে বহুমাত্রিক কার্যক্রম হাতে নিয়েছে। হাইকমিশনার প্রবাসীদের ব্যাংকের মাধমে রেমিট্যান্স পাঠানোর এবং সার্বজনীন পেনশন স্কিমে অন্তর্ভুক্ত হওয়ার আহবান জানিয়ে বলেন, বৈধ পথে টাকা পাঠানো হলে দেশের অর্থনৈতিক উন্নয়ন ত্বরান্বিত হবে।

অনুষ্ঠানে মালয়েশিয়ায় বসবাসরত বাংলাদেশ কমিউনিটি এবং বিভিন্ন সামাজিক সাংস্কৃতিক সংগঠনের বিশিষ্ট নেতৃবৃন্দ এবং হাইকমিশনের কর্মকর্তা-কর্মচারীবৃন্দ উপস্থিত ছিলেন।

#

মারুফ/সায়েম/মোশারফ/শামীম/২০২৭/১৭০৫ঘণ্টা

তথ্যবিবরণী                                                                                                   নম্বর : ৩৪৮৬

**কোভিড-১৯ সংক্রান্ত সর্বশেষ প্রতিবেদন**

ঢাকা, ২৪ ফাল্গুন, ৮ মার্চ:

          স্বাস্থ্য অধিদপ্তরের তথ্যানুযায়ী বৃহস্পতিবার সকাল ৮টা থেকে আজ শুক্রবার সকাল ৮টা পর্যন্ত ২৪ ঘণ্টায় দেশে ৪৯ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ৬ দশমিক ৪৬ শতাংশ। এ সময় ৭৫৮ জনের নমুনা পরীক্ষা করা হয়েছে।

          গত ২৪ ঘণ্টায় কোভিড-১৯ আক্রান্ত হয়ে ১ জনের মৃত্যু হয়েছে। এ পর্যন্ত ২৯ হাজার ৪৯২ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ১৫ হাজার ৮২০ জন।

#

দাউদ/সায়েম/মোশারফ/শামীম/২০২৪/১৬৫০ঘণ্টা

তথ্যবিবরণী নম্বর: ৩৪৮৫

**লন্ডনে ঐতিহাসিক ৭ই মার্চ উদ্‌যাপিত**

লন্ডন, ৮ মার্চ:

জাতির পিতা বঙ্গবন্ধু শেখ মুজিবুর রহমান ও ১৯৭১ সালের মহান মুক্তিযুদ্ধের বীর মুক্তিযোদ্ধাদের প্রতি গভীর শ্রদ্ধা নিবেদন করে লন্ডনে বাংলাদেশ হাইকমিশন গতকাল যথাযোগ্য মর্যাদায় ঐতিহাসিক ৭ মার্চ পালন করেছে। এ উপলক্ষ্যে মিশনের বঙ্গবন্ধু লাউঞ্জে ‘Historic 7 March Speech: A Documentary Heritage of Mankind’ শীর্ষক এক আলোচনা অনুষ্ঠানের আয়োজন করা হয়। যুক্তরাজ্যে বাংলাদেশের হাইকমিশনার সাইদা মুনা তাসনীমের সভাপতিত্বে এ অনুষ্ঠানে প্রধান অতিথি হিসেবে বক্তব্য রাখেন ঢাকা উত্তর সিটি কর্পোরেশনের মেয়র মোঃ আতিকুল ইসলাম আরো বক্তব্য রাখেন ঢাকা মেট্রোপলিটন পুলিশ কমিশনার হাবিবুর রহমান।

মেয়র মোঃ আতিকুল ইসলাম বলেন, ‘বঙ্গবন্ধুর ৭ মার্চের এ ঐতিহাসিক ভাষণই ছিলো মূলত বাঙালির স্বাধীনতার ঘোষণা। কিন্তু এ ঘোষণা তিনি তাঁর অসাধারণ রাজনৈতিক প্রজ্ঞা ও দূরদর্শিতার সাথে দিয়েছেন বলেই বাংলাদেশ একটি স্বাধীন-সার্বভৌম দেশ হিসেবে বিশ্ব দরবারে প্রতিষ্ঠিত হয়েছে। তিনি আরো বলেন, ৭ মার্চের ভাষণ এবং মহান মুক্তিযুদ্ধের আদর্শ ও চেতনা ধারণ করেই আজ প্রধানমন্ত্রী শেখ হাসিনা বাংলাদেশকে ২০৪১ সালের মধ্যে একটি স্মার্ট বাংলাদেশে পরিণত করার পরিকল্পনা বাস্তবায়ন করছেন। হাইকমিশনার সাইদা মুনা তাসনিম অনুষ্ঠানে স্বাগত বক্তব্যে ঐতিহাসিক ৭ই মার্চের ভাষণের গুরুত্ব ও তাৎপর্য তুলে ধরেন।

আলোচনা অনুষ্ঠানে বক্তব্য রাখেন বীর মুক্তিযোদ্ধা আবু মুসা হাসান, কাউন্সিলর মঈন কাদরি, যুক্তরাজ্যে ৭ মার্চ ফাউন্ডেশনের সেক্রেটারি আনসার আহমদ উল্লাহ, ব্রিটিশ-বাংলাদেশি কমিউনিটির শাহিনা আক্তার, আবদুল আহাদ চৌধুরী ও সেলিম আহমেদ।

আলোচনা অনুষ্ঠানে রাষ্ট্রপতি এবং প্রধানমন্ত্রীর বাণী পাঠ করা হয়।

#

আশেকুন/জুলফিকার/রবি/সাজ্জাদ/কলি/আলী/মানসুরা/২০২৪/১২০০ ঘণ্টা

তথ্যবিবরণী নম্বর: ৩৪৮৪

**অটোয়ায় ঐতিহাসিক ৭ই মার্চ উদ্‌যাপিত**

অটোয়া (কানাডা), ৮ মার্চ:

কানাডার অটোয়ায় বাংলাদেশ হাইকমিশনে গতকাল যথাযোগ্য মর্যাদায় ঐতিহাসিক ৭ই মার্চ
উদ্‌যাপিত হয়েছে। দিবসটি উপলক্ষ্যে হাইকমিশনের মিলনায়তনে সেদেশে বসবাসরত বীর মুক্তিযোদ্ধাগণ ও প্রবাসী বাংলাদেশিদের উপস্থিতিতে একটি বিশেষ আলোচনা সভা অনুষ্ঠিত হয়। এতে সভাপতিত্ব করেন বাংলাদেশের হাইকমিশনার ড. খলিলুর রহমান।

হাইকমিশনার ড. খলিলুর রহমান অনুষ্ঠানের শুরুতে জাতির পিতা বঙ্গবন্ধু শেখ মুজিবুর রহমানের প্রতিকৃতিতে পুষ্পস্তবক অর্পণ করে শ্রদ্ধা নিবেদন করেন। পরে দিবসটি উপলক্ষ্যে রাষ্ট্রপতি ও প্রধানমন্ত্রীর বাণী পাঠ করা হয়।

পরে, জাতির পিতা বঙ্গবন্ধু শেখ মুজিবুর রহমানের ৭ই মার্চের ঐতিহাসিক ভাষণটি সম্প্রচার করা হয়।

#

সাজ্জাদ/জুলফিকার/রবি/সাজ্জাদ/কলি/আলী/মানসুরা/২০২৪/১২৪০ ঘণ্টা

তথ্যবিবরণী নম্বর : ৩৪৮৩

**ব্রাসিলিয়ায় ঐতিহাসিক ৭ই মার্চ উদ্‌যাপিত**

ব্রাসিলিয়া (ব্রাজিল), ৮ মার্চ :

ব্রাজিলের ব্রাসিলিয়ায় বাংলাদেশ দূতাবাসে গতকাল যথাযথ মর্যাদায় ‘ঐতিহাসিক ৭ই মার্চ’ উদ্‌যাপিত হয়েছে। রাষ্ট্রদূত সাদিয়া ফয়জুননেসা জাতীয় পতাকা উত্তোলনের মাধ্যমে অনুষ্ঠান শুরু করেন।

রাষ্ট্রদূত সাদিয়া ফয়জুননেসা জাতির পিতা বঙ্গবন্ধু শেখ মুজিবুর রহমানের প্রতিকৃতিতে পুষ্পস্তবক অর্পণ করেন। জাতির পিতা ও তাঁর পরিবারের সকল শহিদ সদস্যগণ, বীর মুক্তিযোদ্ধা, শহিদ বুদ্ধিজীবি সকলের স্মৃতির প্রতি সম্মান জানিয়ে এক মিনিট নীরবতা পালন করা হয়। ঐতিহাসিক ৭ই মার্চ দিবস উপলক্ষ্যে রাষ্ট্রপতি ও প্রধানমন্ত্রীর বাণী পাঠ করা হয়। এছাড়াও বঙ্গবন্ধুর কালজয়ী ভাষণের ওপর একটি প্রামাণ্যচিত্র প্রদর্শন করা হয়।

পরিশেষে বঙ্গবন্ধু শেখ মুজিবুর রহমান ও তাঁর পরিবারের সকল শহিদ, বীর মুক্তিযোদ্ধা, শহিদ বুদ্ধিজীবি এবং সর্বোপরি বাংলাদেশের সমৃদ্ধির জন্য সার্বিক কল্যাণ কামনা করে মোনাজাত করা হয়।

#

জুলফিকার/রবি/আলী/শামীম/২০২৪/১৫৫০ ঘণ্টা

তথ্যবিবরণী নম্বর: ৩৪৮২

**টরন্টোতে ঐতিহাসিক ৭ই মার্চ উদ্‌যাপিত**

টরন্টো, ৮ মার্চ:

কানাডার টরন্টোতে বাংলাদেশ কনস্যুলেট জেনারেলে, গতকাল যথাযোগ্য মর্যাদায় ‘ঐতিহাসিক ৭ই মার্চ’ উদ্‌যাপন করা হয়েছে। এ উপলক্ষ্যে জাতীয় পতাকা উত্তোলন করা হয় এবং কনস্যুলেট প্রাঙ্গণে আলোচনা সভা অনুষ্ঠিত হয়। অনুষ্ঠানের শুরুতে সর্বকালের সর্বশ্রেষ্ঠ বাঙালি,, জাতির পিতা বঙ্গবন্ধু শেখ মুজিবুর রহমানের প্রতিকৃতিতে ফুল দিয়ে শ্রদ্ধা জানানো হয়। পরে বাংলাদেশের রাষ্ট্রপতি ও প্রধানমন্ত্রীর বাণী পাঠ এবং এ সংক্রান্ত একটি ভিডিও ডকুমেন্টারি প্রদর্শন করা হয়। বাঙালি জাতির এ অবিস্মরনীয় দিনে বক্তাগণ ১৯৭১ সালের তৎকালীন রেসকোর্স ময়দানে বঙ্গবন্ধুর বজ্রকন্ঠে প্রদত্ত ভাষণের ওপর আলোচনা করেন।

কনসাল জেনারেল মোঃ ফারুক হোসেন জাতির পিতার স্মৃতির প্রতি গভীর শ্রদ্ধা নিবেদন করে বলেন,, বঙ্গবন্ধু ও বাংলাদেশ একই সুত্রে গাঁথা। বঙ্গবন্ধুর ৭ই মার্চের ভাষণ এক মহাকাব্য, বাঙালি জাতির মুক্তির মহামন্ত্র। তিনি বলেন, এ ভাষণ বিশ্বব্যাপী স্বাধীনতাকামী মানুষের জন্য প্রেরণার চিরন্তন উৎস। বঙ্গবন্ধু কন্যা প্রধানমন্ত্রী শেখ হাসিনার নেতৃত্বে বাংলাদেশ আজ সারাবিশ্বে উন্নয়নের রোল মডেল। সকলের সম্মিলিত প্রচেষ্টায় আমাদের দেশ একদিন বঙ্গবন্ধুর স্বপ্নের ‘সোনার বাংলা’ তথা ‘স্মার্ট বাংলাদেশ' হিসেবে গড়ে উঠবে বলে তিনি আশাবাদ ব্যক্ত করেন।

#

জুলফিকার/রবি/সাজ্জাদ/কলি/আলী/মানসুরা/২০২৪/১২৩০ ঘণ্টা

তথ্যবিবরণী নম্বর: ৩৪৮১

**জাতিসংঘে বাংলাদেশ স্থায়ী মিশনে ঐতিহাসিক ৭ই মার্চ উদ্‌যাপিত**

নিউইয়র্ক, ৮ মার্চ:

 গতকাল জাতিসংঘে বাংলাদেশ স্থায়ী মিশনের বঙ্গবন্ধু মিলনায়তনে, ইউনেস্কো’র ‘বিশ্ব প্রামাণ্য ঐতিহ্য’ হিসেবে স্বীকৃত, সর্বকালের সর্বশ্রেষ্ঠ বাঙালি, জাতির পিতা বঙ্গবন্ধু শেখ মুজিবুর রহমানের ঐতিহাসিক ৭ মার্চ যথাযোগ্য মর্যাদায় উদ্‌যাপন করা হয়েছে। জাতীয় পতাকা উত্তোলন ও জাতীয় সঙ্গীত পরিবেশনের মধ্য দিয়ে অনুষ্ঠানটির সূচনা করা হয়। এরপর বঙ্গবন্ধুর প্রতিকৃতিতে পুষ্পস্তবক অর্পণ করা হয়। দিবসটিতে বঙ্গবন্ধু ও তাঁর পরিবারের সদস্যসহ মহান মুক্তিযুদ্ধের ৩০ লাখ শহিদের রুহের মাগফেরাত এবং প্রধানমন্ত্রী শেখ হাসিনার নেতৃত্বে বাংলাদেশের উত্তরোত্তর সমৃদ্ধি কামনা করে বিশেষ মোনাজাত করা হয়। এছাড়া, দিবসটি উপলক্ষ্যে রাষ্ট্রপতি ও প্রধানমন্ত্রীর বাণী পাঠ এবং ঐতিহাসিক ৭ মার্চের ভাষণ**টির** ভিডিও প্রদর্শন করা হয়।

উল্লেখ্য, ২০১৭ সালের ৩০ অক্টোবর ইউনেস্কো, ১৯৭১ সালের ৭ মার্চ রমনার রেসকোর্স ময়দানে জাতির পিতার দেয়া ঐতিহাসিক ভাষণকে ‘বিশ্ব প্রামাণ্য ঐতিহ্য’ হিসেবে স্বীকৃতি দিয়ে ‘ইন্টারন্যাশনাল মেমোরি অব দ্যা ওয়ার্ল্ড রেজিস্টার’-এ অন্তর্ভুক্ত করে।

#

জুলফিকার/রবি/সাজ্জাদ/কলি/আলী/মানসুরা/২০২৪/১২৪০ ঘণ্টা

তথ্যবিবরণী নম্বর : ৩৪৮০

**নারীদের অগ্রযাত্রার সোপান তৈরি করে দিয়েছেন বঙ্গবন্ধুকন্যা**

 **-খাদ্যমন্ত্রী**

সাপাহার (নওগাঁ), ২৪ ফাল্গুন (৮ মার্চ) :

খাদ্যমন্ত্রী সাধন চন্দ্র মজুমদার বলেছেন, নারীদের অগ্রযাত্রার সোপান তৈরি করেছেন বঙ্গবন্ধু কন্যা শেখ হাসিনা। অর্থনৈতিক মুক্তির জন্য নারীদের সাবলম্বী হতে হবে। নারীর ক্ষমতায়নের মূল শক্তি তারা নিজেরাই।

আজ নওগাঁয় সাপাহার উপজেলায় আন্তর্জাতিক নারী দিবস উপলক্ষ্যে আয়োজিত আলোচনা সভায় প্রধান অতিথির বক্তৃতায় মন্ত্রী এসব কথা বলেন।

মন্ত্রী বলেন, নারীদের মর্যাদায় প্রতিষ্ঠিত করতে সরকার নিরলসভাবে কাজ করে যাচ্ছেন। বর্তমান সরকারের মন্ত্রিপরিষদে প্রধানমন্ত্রী শেখ হাসিনাসহ ৮ জন নারী রয়েছেন। বর্তমানে ৯ জন নারী সচিব দায়িত্ব পালন করছেন। মহান সংসদে স্পিকারের দায়িত্ব পালন করছেনও একজন নারী। আমাদের দেশে নারীর সংখ্যা অর্ধেক নয় বরং অর্ধেকেরও বেশি। তিনি বলেন, নারীরা তাদের মেধা ও যোগ্যতা দিয়ে এগিয়ে যাচ্ছে। বাংলাদেশে নারীদের অগ্রযাত্রার পরিবেশ তৈরি করে দিয়েছেন বঙ্গবন্ধুকন্যা শেখ হাসিনা। কিন্তু কিছু অশুভ শক্তি নারীদের পিছিয়ে দিতে চায়। এ শক্তিকে পরাজিত করে উন্নয়ন অগ্রযাত্রায় শামিল হতে নারীদের প্রতি আহ্বান জানান মন্ত্রী।

সাপাহারের উপজেলা নির্বাহী অফিসার মো: মাসুদ হোসেনের সভাপতিত্বে অনুষ্ঠানে বক্তৃতা করেন উপজেলা পরিষদের চেয়ারম্যান মো: সাহজাহান হোসেন,উপজেলা আওয়ামী লীগের সভাপতি মো: শামসুল আলম শাহ চৌধুরী ও সাধারণ সম্পাদক মাসুদ রেজা সারোয়ার এবং উপজেলা পরিষদের ভাইস চেয়ারম্যান মো: আব্দুর রশিদ ও মহিলা ভাইস চেয়ারম্যান নার্গিস সরকার।

#

কামাল/জুলফিকার/সাজ্জাদ/আলী/শামীম/২০২৪/১৫৫৬ ঘণ্টা

তথ্যবিবরণী নম্বর: ৩৪৭৯

**নিউইয়র্কে বাংলাদেশ কনস্যুলেট জেনারেলে ঐতিহাসিক ৭ মার্চ উদ্‌যাপিত**

নিউইয়র্ক, ৮ মার্চ:

নিউইয়র্কে বাংলাদেশ কনস্যুলেট জেনারেলে গতকাল যথাযথ মর্যাদায় ‘ঐতিহাসিক ৭ মার্চ ২০২৪’
উদ্‌যাপিত হয়েছে। জাতির পিতা বঙ্গবন্ধু শেখ মুজিবুর রহমানের প্রতিকৃতিতে পুস্পস্তবক অর্পণের মধ্য দিয়ে অনুষ্ঠান সূচনা করেন কনসাল জেনারেল মোঃ নাজমুল হুদাসহ কনস্যুলেটের অন্যান্য সদস্যবৃন্দ। জাতির পিতা বঙ্গবন্ধু শেখ মুজিবুর রহমানসহ ১৯৭১ ও ১৯৭৫ এর সকল শহিদদের স্মৃতির প্রতি শ্রদ্ধা জানিয়ে দাঁড়িয়ে এক মিনিট নীরবতা পালন করা হয়। দিবসটি উপলক্ষ্যে রাষ্ট্রপতি ও প্রধানমন্ত্রীর বাণী পাঠ করা হয়। অনুষ্ঠানে ঐতিহাসিক ৭ মার্চের ভাষণের ওপর নির্মিতি একটি ভিডিও প্রদর্শন করা হয়। এরপর দিবসটির গুরুত্ব ও তাৎপর্যের ওপর উন্মুক্ত আলোচনা করা হয়।

 জাতির পিতা বঙ্গবন্ধু শেখ মুজিবুর রহমানসহ তাঁর পরিবারের সকল শহিদ সদস্য, ১৯৭১ সালের সকল শহিদ ও জাতীয় চার নেতার আত্মার মাগফেরাত এবং দেশের অব্যাহত শান্তি, নিরাপত্তা, সমৃদ্ধি ও অগ্রগতি কামনা করে দোয়া করা হয়।

#

ইসরাত/জুলফিকার/রবি/সাজ্জাদ/কলি/আলী/মানসুরা/২০২৪/১২৩০ ঘণ্টা

তথ্যবিবরণী নম্বর : ৩৪৭৮

**দেশের সকল মসজিদে খতমে তারাবিহ একই পদ্ধতিতে পড়ার আহ্বান**

ঢাকা, ২৪ ফাল্গুন (৮ মার্চ) :

 পবিত্র রমজান মাসে খতমে তারাবিহ পড়ার সময় সারাদেশের সকল মসজিদে একই পদ্ধতি অনুসরণ করার জন্য ইসলামিক ফাউন্ডেশনের পক্ষ থেকে আহ্বান জানানো হয়েছে।

 পবিত্র রমজান মাসে দেশের প্রায় সকল মসজিদে খতমে তারাবিহ নামাজে পবিত্র কুরআনের নির্দিষ্ট পরিমাণ পারা তিলাওয়াত করার রেওয়াজ চালু আছে। তবে কোনো কোনো মসজিদে এর ভিন্নতা পরিলক্ষিত হয়। এতে করে বিভিন্ন স্থানে যাতায়াতকারী কর্মজীবী ধর্মপ্রাণ মুসলমানদের মধ্যে পবিত্র কুরআন খতমের ধারাবাহিকতা রক্ষা করা সম্ভব হয় না। এই অবস্থায় ধর্মপ্রাণ মুসল্লিদের মধ্যে একটি অতৃপ্তি ও মানসিক চাপ অনুভূত হয়। পবিত্র কুরআন খতমের পূর্ণ সওয়াব থেকেও তাঁরা বঞ্চিত হন। এ পরিস্থিতি নিরসনকল্পে পবিত্র রমজান মাসের প্রথম ৬ দিনে দেড় পারা করে ৯ পারা এবং বাকি ২১ দিনে ১ পারা করে ২১ পারা তিলাওয়াত করলে ২৭ রমজান রাতে অর্থাৎ পবিত্র শবে কদরে পবিত্র কুরআন খতম করা সম্ভব হবে।

 এমতাবস্থায় দেশের সকল মসজিদে খতমে তারাবিহ নামাজে প্রথম ৬ দিনে দেড় পারা করে ও পরবর্তী ২১ দিনে এক পারা করে তিলাওয়াতের মাধ্যমে ২৭ রমজানে পবিত্র কুরআন খতমের জন্য ইসলামিক ফাউন্ডেশনের পক্ষ থেকে সারাদেশের সকল মসজিদের সম্মানিত খতিব, ইমাম, মসজিদ কমিটি, মুসল্লি এবং সংশ্লিষ্ট সকলের নিকট বিনীত অনুরোধ জানানো হচ্ছে।

#

শায়লা/জুলফিকার/আলী/শামীম/২০২৪/১৩০৭ ঘণ্টা

তথ্যবিবরণী নম্বর: ৩৪৭৭

**বৈরুতে ঐতিহাসিক ৭ই মার্চ উদ্‌যাপিত**

বৈরুত, ৮ মার্চ:

লেবাননের বৈরুতে বাংলাদেশ দূতাবাসে যথাযোগ্য মর্যাদায় গতকাল ঐতিহাসিক ৭ই মার্চ উদ্‌যাপিত হয়েছে। বাংলাদেশের রাষ্ট্রদূত এয়ার ভাইস মার্শাল জাভেদ তানভীর খান, দূতাবাসের কর্মকর্তা-কর্মচারীগণ ও প্রবাসী বাংলাদেশিদের উপস্থিতিতে জাতীয় পতাকা উত্তোলন এবং জাতির পিতার প্রতিকৃতিতে পুষ্পস্তবক অর্পণের মাধ্যমে শ্রদ্ধা জ্ঞাপন করেন।

ঐতিহাসিক ৭ই মার্চ উদ্‌যাপন উপলক্ষ্যে দূতাবাস সভাকক্ষে এক আলোচনা সভা অনুষ্ঠিত হয়। অনুষ্ঠানের শুরুতেই পবিত্র কোরআন থেকে তিলায়াত করা হয় এবং রাষ্ট্রপতি ও প্রধানমন্ত্রীর বাণী পাঠ করা হয়। জাতির পিতার ৭ মার্চের ঐতিহাসিক ভাষণের ওপর একটি প্রামাণ্যচিত্র প্রদর্শন করা হয়।

জাতির পিতার ঐতিহাসিক ৭ মার্চ ভাষণ সম্পর্কে তিনি বলেন, এ ভাষণ বাংলাদেশের স্বাধীনতা অর্জনে বাঙালি জাতিকে অনুপ্রাণিত ও ঐক্যবদ্ধ করেছিল।

#

আনোয়ার/জুলফিকার/রবি/সাজ্জাদ/কলি/আলী/মানসুরা/২০২৪/১২০০ ঘণ্টা

তথ্যবিবরণী নম্বর: ৩৪৭৬

**ওয়াশিংটনে ঐতিহাসিক ৭ মার্চ উদ্‌যাপিত**

ওয়াশিংটন ডিসি, ৮ মার্চ:

জাতির পিতা বঙ্গবন্ধু শেখ মুজিবুর রহমানের প্রতি গভীর শ্রদ্ধা নিবেদনের মধ্য দিয়ে গতকাল ওয়াশিংটন ডিসিতে বাংলাদেশ দূতাবাসে যথাযোগ্য মর্যাদায় ঐতিহাসিক ৭ মার্চ উদ্‌যাপিত হয়েছে। যুক্তরাষ্ট্রে বাংলাদেশের রাষ্ট্রদূত মোহাম্মদ ইমরান জাতীয় পতাকা উত্তোলনের মধ্য দিয়ে কর্মসূচি শুরু করেন। এসময় মিশনের কর্মকর্তা-কর্মচারীগণ উপস্থিত ছিলেন।

  রাষ্ট্রদূত দূতাবাসের বঙ্গবন্ধু কর্নারে অবস্থিত জাতির পিতার আবক্ষ প্রতিকৃতিতে পুষ্পস্তবক অর্পণ করে তাঁর প্রতি গভীর শ্রদ্ধা জানান। এ উপলক্ষ্যে রাষ্ট্রপতি মোঃ সাহাবুদ্দিন ও প্রধানমন্ত্রী শেখ হাসিনা বাণী পাঠ করা হয়। পরে বঙ্গবন্ধুর ঐতিহাসিক ৭ মার্চের ভাষণের ওপর নির্মিত একটি ভিডিওচিত্র প্রদর্শিত হয়। দিবসটির তাৎপর্য তুলে ধরে বঙ্গবন্ধু মিলনায়তনে এক আলোচনা সভার আয়োজন করা হয়। আলোচনায় অংশ নিয়ে রাষ্ট্রদূত ইমরান ঐতিহাসিক ৭ মার্চ উপলক্ষ্যে বঙ্গবন্ধু শেখ মুজিবুর রহমানের প্রতি গভীর শ্রদ্ধা নিবেদন করেন এবং তাঁর মহাকাব্যিক ভাষণের বিভিন্ন গুরুত্বপূর্ণ দিক তুলে ধরেন।

বঙ্গবন্ধুর বিদেহী আত্মার মাগফেরাত এবং দেশের অব্যাহত শান্তি, সমৃদ্ধি ও অগ্রগতি কামনা করে এক বিশেষ প্রার্থনার মাধ্যমে দিনের কর্মসূচি শেষ হয়।

#

সাজ্জাদ/জুলফিকার/রবি/সাজ্জাদ/কলি/আলী/মানসুরা/২০২৪/১২০০ ঘণ্টা

তথ্যবিবরণী নম্বর: ৩৪৭৫

**নারীর অবদানকে স্বীকৃতি দিতে হবে**

 **-সমাজকল্যাণ মন্ত্রী**

ঢাকা, ২৪ ফাল্গুন, ৮ মার্চ:

সমাজকল্যাণ মন্ত্রী ডা. দীপু মনি বলেছেন, নারীর অবদান, ত্যাগ, শক্তি, সাহসকে স্বীকৃতি দিতে হবে।

মন্ত্রী গতকাল রাজধানীর একটি হোটেলে ঐতিহাসিক ৭ মার্চ উদ্‌যাপন ও ‘অর্থকন্ঠ স্বপ্নজয়ী নারী সম্মাননা ২০২৪’ এ প্রধান অতিথির বক্তৃতায় এসব কথা বলেন।

 মন্ত্রী বলেন, নারীবৈষম্য ও সহিংসতা দূর করতে হবে। নারীর ক্ষমতায়ন, অর্থনৈতিক, সামাজিক, সাংস্কৃতিক সকল ক্ষেত্রে সমানভাবে নারীকে এগিয়ে নিতে হবে। তিনি আরো বলেন, প্রধানমন্ত্রী শেখ হাসিনা নারীদেরকে প্রতিটি ক্ষেত্রে এগিয়ে নেয়া, প্রতিবন্ধকতা দূর করা ও ক্ষমতায়নের জন্য  নিরলসভাবে কাজ করে যাচ্ছেন।

 মন্ত্রী আরো বলেন, বছরের প্রতিটি দিনই নারীর তারপরও একটি দিন লাগে নারীর সচেতনতা তৈরির, ত্যাগ, শক্তি সাহস তার সব কিছুকে স্বীকৃতি দেয়ার জন্য। এদিনটি নারীকে প্রতিকূলতার বিরুদ্ধে রুখে দাঁড়াবার জন্য প্রত্যয়ী হতে প্রেরণা দেয়।

অনুষ্ঠানে দেশি বিদেশি বিভিন্ন প্রতিষ্ঠানের কর্মকর্তা, গুনী নারীগণ উপস্থিত ছিলেন। শেষে মন্ত্রী নারীদের হাতে সম্মাননা তুলে দেন।

#

জাকির/জুলফিকার/রবি/সাজ্জাদ/কলি/আলী/মানসুরা/২০২৪/১১০০ ঘণ্টা

তথ্যবিবরণী নম্বর: ৩৪৭৪

**উজবেকিস্তানে ঐতিহাসিক ৭ই মার্চ উদ্‌যাপিত**

তাসখন্দ (উজবেকিস্তান), ৮ মার্চ:

উজবেকিস্তান বাংলাদেশ দূতাবাসে গতকাল যথাযথ ম**র্যাদা ও ভাব**গাম্ভীর্যের **মধ্য দিয়ে ঐতিহসিক ৭ই মার্চ উদ্‌যাপিত হয়েছে।** একাডেমিক এবং মিডিয়া অঙ্গন থেকে উল্লেখযোগ্য সংখ্যক বিশিষ্ট ব্যক্তিবর্গের পাশাপাশি প্রবাসী বাংলাদেশিরা এ অনুষ্ঠানে অংশগ্রহণ করেন। অনুষ্ঠানে প্রথমে জাতির পিতা বঙ্গবন্ধু শেখ মুজিবুর রহমানের প্রতিকৃতিতে রাষ্ট্রদূত ড. মোহাম্মদ মনিরুল ইসলামের নেতৃত্বে উপস্থিত অতিথিবৃন্দ পুস্পস্তবক অর্পণ করেন। দিবসটি উপলক্ষ্যে প্রদত্ত রাষ্ট্রপ্রতি ও প্রধানমন্ত্রীর বানী পাঠ করা হয়।

রুশ ও ইংরেজি ভাষায় সাবটাইটেলসহ জাতির পিতা বঙ্গবন্ধু শেখ মুজিবুর রহমানের ঐতিহাসিক ৭ মার্চের ভাষণের ভিডিওচিত্র প্রদর্শন করা হয়।

বাংলাদেশের রাষ্ট্রদূত ড. ইসলামের পরিচালনায়, আলোচনা সভায় বক্তব্য রাখেন ওয়েবস্টার বিশ্ববিদ্যালয়ের রেক্টর ড. অ্যান্টনি জার্ভিস এবং উজবেকিস্তান স্টেট ইউনিভার্সিটি অফ ওয়ার্ল্ড ল্যাঙ্গুয়েজের ভাইস-রেক্টর, ড. আব্দুরহিম নাসিরভ ।

 রাষ্ট্রদূত ড. ইসলাম তাঁর বক্তব্যে বিশ্বের মানচিত্রে স্বাধীন ও সার্বভৌম দেশ হিসেবে বাংলাদেশের অভ্যুদয়ের ক্ষেত্রে জাতির পিতা বঙ্গবন্ধু শেখ মুজিবুর রহমানের ঐন্দ্রজালিক ও দূরদর্শী নেতৃত্বের কথা তুলে ধরে তাঁর প্রতি গভীর শ্রদ্ধা নিবেদন করেন।

#

জুলফিকার/রবি/সাজ্জাদ/কলি/আলী/মানসুরা/২০২৪/১১০০ ঘণ্টা

তথ্যবিবরণী নম্বর: ৩৪৭৩

**লিসবনে ঐতিহাসিক ৭ই মার্চ উদ্‌যাপিত**

লিসবন, ৮ মার্চ:

লিসবনে বাংলাদেশ দূতাবাসে গতকাল যথাযথ মর্যাদায় ‘ঐতিহাসিক ৭ই মার্চ’ উদ্‌যাপিত হয়েছে। দিবসটি উপলক্ষ্যে দূতাবাসের মিলনায়তনে আয়োজিত অনুষ্ঠানে সকল কর্মকর্তা-কর্মচারী এবং বিপুল সংখ্যক প্রবাসী বাংলাদেশি অংশগ্রহণ করেন। রাষ্ট্রদূত রেজিনা আহমেদ জাতীয় পতাকা উত্তোলনের মাধ্যমে দিবসটির কর্মসূচির সূচনা করেন।

রাষ্ট্রদূত জাতির পিতা বঙ্গবন্ধু শেখ মুজিবুর রহমানের প্রতিকৃতিতে পুষ্পস্তবক অর্পণের মধ্য দিয়ে শ্রদ্ধা জ্ঞাপন করেন। তারপর, দিবসটি উপলক্ষ্যে রাষ্ট্রপতি এবং প্রধানমন্ত্রীর বাণী পাঠ করা হয়।

পরে ‘ঐতিহাসিক ৭ই মার্চের ভাষণ’ এর ওপর নির্মিত একটি প্রামাণ্যচিত্র প্রদর্শন করা হয়।

#

আলমগীর/জুলফিকার/রবি/সাজ্জাদ/কলি/আলী/মানসুরা/২০২৪/১১৪০ ঘণ্টা